# Mediterranean Challenge Cup

La Mediterranean Challenge Cup és una competició de bowling tenpin que disputen les federacions de bitlles situades geogràficament al voltant de la mar Mediterrània. Aquest campionat reconegut per l'European Tenpin Bowling Federation es disputa anualment des de l'any 1998.

## Edicions
### I MCC - Nicòsia 1998

La primera edició de la Mediterranean Challenge Cup va ser a Nicòsia (Xipre) l'any 1998 i hi van participar els representants de Grècia, Israel, Malta i Xipre.

### II MCC - St. Julian's 1999

La segona edició la va acollir la ciutat de San Ġiljan (Malta) i va comptar amb la participació d'una nova selecció, Turquia.

### III MCC - Atenes 2000

La tercera edició a Atenes (Grècia) va veure com, després de les dues primeres edicions amb seleccions de l'àrea oriental de la Mediterrània, s'hi afegia una nova federació de la zona occidental, Espanya.

### IV MCC - Nicòsia 2001

La quarta edició va repetir seu, Nicòsia (Xipre), i va perdre un dels participants, Turquia.

### V MCC - Barcelona 2002

La cinquena edició, a Barcelona, va veure com la xifra de participants augmentava fins a set, amb el retorn de Turquia i la participació per primera vegada de França. L'esdeveniment es va disputar els dies 12 i 13 d'abril al Bowling Pedralbes i la selecció de Grècia va guanyar la medalla d'or en la competició de seleccions i Sue Abela (Malta) i Bertrand Pujol (França) van guanyar a nivell individual.

### VI MCC - Istanbul 2003

La sisena edició es va disputar al Korukent Cosmic Bowling d'Istanbul (Turquia) amb la baixa de Grècia i França i el debut de la selecció italiana en aquesta competició. Els jugadors més destacats van ser Lluís Montfort, que va guanyar tres medalles d'or, i Sue Abela que va guanyar dues medalles d'or i dues de bronze.

### VII MCC - Roma 2004

La setena edició va ser a Roma (Itàlia) i va comptar amb la primera participació de Gibraltar i San Marino i el retorn de Grècia. Els jugadors més destacats van ser Sue Abela (Malta) amb tres ors i un argent i Marco Reviglio (Itàlia) 2 ors i 1 argent.

### VIII MCC - St. Julian's 2005

La vuitena edició va tornar a San Ġiljan (Malta) i va perdre un dels equips, Turquia. Tres participants es van emportar dues medalles d'or cadascun: Sue Abela (Malta), Anastasia Rovithaki (Grècia) i Marcial Ovide (Espanya).

### IX MCC - San Marino 2006

La novena edició es va fer a San Marino i va comptar amb el retorn de Turquia, el debut del Marroc i la baixa d'Espanya per la presència de Gibraltar. Pel que fa a l'aspecte esportiu, els competidors de la selecció de Malta, formada per Sue Abela, Lorraine Casha, Brian Farrugia i Rankin Camilleri, van guanyar la majoria de les proves.

### X MCC - Mersin 2007

La desena edició, a Mersin (Turquia), va tenir el major nombre de participants de la història, onze, gràcies al retorn a la competició de França i Espanya. La competició es va disputar entre el 27 de març i el 3 d'abril al Rollhouse Bowling Center de Mersin, amb les victòries individuals en la classificació general de Chiara Roiati (Itàlia) i Mark Spiteri (Malta)

### XI MCC - Khanià 2008

L'edició següent, a Khanià (Grècia), va tornar a tenir deu seleccions, en no participar-hi el Marroc.

### XII MCC - Montpeller 2009

La dotzena edició, a Montpeller (França) es va disputar entre els dies 23 i 25 d'abril. El nombre de participants no va variar, amb el debut de Catalunya i la baixa d'Espanya. Els vencedors en les competicions individuals van ser Ioannis Stathatos (Grècia) i Sue Abela (Malta). Per parelles van guanyar Itàlia (masculí) i Grècia (femení). La selecció francesa va ser la guanyadora de la competició per equips. La final Masters masculina la va guanyar Lluís Montfort (Catalunya) després de quedar el primer classificat en la combinada. De la participació catalana també destaquen les tres medalles d'argent: a la competició masculina individual, guanyada per Lluís Montfort, a la competició per parelles masculina i a la competició per equips. La primera posició del medaller d'aquesta edició va ser per Catalunya amb 2 medalles d'or i 3 d'argent.

### XIII MCC - Pafos 2010

La tretzena edició es va fer a Pafos (Xipre) entre els dies 15 i 17 d'abril. Hi van participar les mateixes deu seleccions que en l'edició anterior. L'italià Antonio di Francesco i la israeliana Liat Vizenfeld van guanyar a les competicions individuals mentre que a la competició per parelles els vencedors van ser els italians i les xipriotes i a la competició per equips va guanyar la selecció de Xipre. La classificació del conjunt de totes les competicions la van encapçalar l'italià Marco Reviglio i la xipriota Niki Schiza, i les finals Masters les van guanyar els israelians Or Aviram i Sarit Mizrahi. La delegació catalana va obtenir una medalla d'argent per parelles masculines -Lluís Montfort i Marcial Ovide- i quatre medalles de bronze: Sandra Torrents (individual femení i Masters femení), Sandra Torrents i Cristina Sanz (parelles femenines) i Marcial Ovide (Masters masculí).

### XIV MCC - Barcelona 2011

La catorzena edició, a Barcelona (Catalunya), va ser entre els dies 30 de març i 2 d'abril. Hi van participar un rècord de 13 seleccions: les deu mateixes de l'edició anterior juntament amb Croàcia, Eslovènia i Tunísia. Les proves individuals les van guanyar la maltesa Sue Abela i el grec Georgios Stefanidis, les de dobles, la parella maltesa Carannante-Abela i la parella grega Stefanidis-Krizinis i la d'equips la selecció de França. Les competicions "All Event" les van guanyar la maltesa Sue Abela i el turc Habib Dogan; la vencedora del Masters femení va ser la xipriota Schiza i del masculí l'italià Marco Reviglio. La selecció catalana va aconseguir dues medalles d'argent -Sandra Torrents al Masters femení i Marcial Ovide al masculí- i una de bronze a la competició per equips.

## Medaller històric

Medaller històric MCC 1998-2011 :
| | | | | Tot |
| Malta | 29 | 19 | 19 | 67 |
| Grècia | 25 | 22 | 20 | 67 |
| Itàlia | 12 | 18 | 16 | 46 |
| Israel | 12 | 12 | 24 | 48 |
| França | 10 | 8 | 8 | 26 |
| Espanya | 9 | 16 | 10 | 35 |
| Xipre | 6 | 5 | 9 | 20 |
| Turquia | 3 | 3 | 6 | 12 |
| Catalunya | 2 | 6 | 5 | 13 |
| San Marino | 0 | 0 | 1 | 1 |

## Participacions

Participacions a la Mediterranean Challenge Cup :
| 1998 | Nicòsia | Xipre |
| 1999 | San Ġiljan | Malta |
| 2000 | Atenes | Grècia |
| 2001 | Nicòsia | Xipre |
| 2002 | Barcelona | Catalunya |
| 2003 | Istanbul | Turquia |
| 2004 | Roma | Itàlia |
| 2005 | San Ġiljan | Malta |
| 2006 | San Marino | San Marino |
| 2007 | Mersin | Turquia |
| 2008 | Khanià | Grècia |
| 2009 | Montpeller | França |
| 2010 | Pafos | Xipre |
| 2011 | Barcelona | Catalunya |

## Referències

* ↑ Greece captures gold medal in Team event in Barcelona
* ↑ Montfort and Abela end 2003 Mediterranean Challenge Cup with victory in All Events
* ↑ Sue Abela and Marco Reviglio shine in Mediterranean Challenge Cup
* ↑ Mediterranean Challenge Cup VIII
* ↑ Team Malta Beats Eight Nations to win IX Mediterranean Challenge Cup, San Marino
* ↑ Spiteri and Roiati end Mediterranean Challenge Cup with victory in Masters
* ↑ «Resultats de la MCC 2009» (en anglès). Arxivat de l'original el 2009-04-26. [Consulta: 25 abril 2009].
* ↑ «MCC 2009». Bowling Digital.
* ↑ «Croatia for the first time in the MCC» (en anglès). MCC, 21-02-2011. Arxivat de l'original el 2011-04-05. [Consulta: 4 abril 2011].
* ↑ «Slovenia for the first time at Mediterranean Challenge Cup» (en anglès). MCC, 04-02-2011. Arxivat de l'original el 2011-04-05. [Consulta: 4 abril 2011].
* ↑ «Tunisia participates for the first time in the MCC» (en anglès). MCC, 01-03-2011. Arxivat de l'original el 2011-04-05. [Consulta: 4 abril 2011].
* ↑ «Women's singles gold to Malta» (en anglès). FIQ. Arxivat de l'original el 2011-04-05. [Consulta: 4 abril 2011].
* ↑ «Classificació individual masculina 2011» (en anglès). FIQ. Arxivat de l'original el 2011-04-03. [Consulta: 4 abril 2011].
* ↑ «Classificació dobles femenina 2011» (en anglès). FIQ. Arxivat de l'original el 2011-04-03. [Consulta: 4 abril 2011].
* ↑ «Classificació dobles masculina 2011» (en anglès). FIQ. Arxivat de l'original el 2011-04-03. [Consulta: 4 abril 2011].
* ↑ «Classificació d'equips 2011» (en anglès). FIQ. Arxivat de l'original el 2011-04-03. [Consulta: 4 abril 2011].
* ↑ «Classificació All Event femenina 2011» (en anglès). FIQ. Arxivat de l'original el 2011-04-04. [Consulta: 4 abril 2011].
* ↑ «Classificació All Event masculina 2011» (en anglès). FIQ. Arxivat de l'original el 2011-04-03. [Consulta: 4 abril 2011].
* ↑ «Classificació Masters femenina 2011» (en anglès). FIQ. Arxivat de l'original el 2011-04-04. [Consulta: 4 abril 2011].
* ↑ «Classificació Masters masculina 2011» (en anglès). FIQ. Arxivat de l'original el 2011-04-03. [Consulta: 4 abril 2011].
* ↑ «La selecció catalana guanya 3 Medalles a la Copa del Mediterrani». Federació Catalana de Bitlles i Bowling, 03-04-2011.
* ↑ «Medaller històric de la MCC» (en anglès). Federació Europea de Bowling. Arxivat de l'original el 2009-09-30. [Consulta: 25 maig 2009].
* ↑ «Participacions històriques a la MCC» (en anglès), 2009. Arxivat de l'original el 2009-05-10. [Consulta: 25 abril 2009].

## Enllaços externs

* Mediterranean Challenge Cup 2009 Arxivat 2009-05-03 a Wayback Machine.
* Mediterranean Challenge Cup 2010 Arxivat 2010-04-18 a Wayback Machine.
* Mediterranean Challenge Cup 2011 Arxivat 2011-01-31 a Wayback Machine.